
ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
17 ΑΠΡΙΛΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

380 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

•Κήρυξη αναδασωτέας έκτασης 2,020 τ.μ. στη θέση «Μακρυλόϊ» ή 
«Μακρυγώ» της περιφέρειας Δήμου Λουτρακιού - Περαχώρας 
του Νομού Κορινθίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Σουφλίου Ν. Έβρου στα 


Ο.Τ. 177, 160, 186 και 313. 2 

Τροποποίηση του ρυμοτομικού σχεδίου Λουτρακιού - Περαχώρας 
(Ν. Κορινθίας). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 486 (1) 

Κήρυξη αναδασωτέας έκτασης 2,020 τ.μ. στη θέση «Μακρυλόϊ» ή 
«Μακρυγώ» της περιφέρειας Δήμου Λουτρακιού - Περαχώρας του 
Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του Ν. 998/79 «Περί προστασίας των Δασών και 
των δασικών εν γένει εκτάσεων της χώρας» και συγκεκριμένα: 


α) του άρθρου 41 παρ. 1, β) του άρθρου 38 παρ. 1 και 2γ. 

3. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

4. Τη αριθ. 395/13.3.92 απόφαση «Περί εκχωρήσεως αρμοδιτοτή- 
των» Νομάρχη Κορινθίας στον αναπληρωτή Δ/ντή Δασών. 

5. Την αριθ. 1066/13.3.92 πρόταση του Δασαρχείου Κορίνθου από 
την οποία προκύπτει ότι η έκταση που αναφέρεται στο θέμα είχε, κατά 
το χρόνο της αποψιλώσεώς της που έγινε από τον Ιωάννη Βαρδαβά του 
Μιχαήλ το χρονικό διάστημα από 1.2.92 μέχρι 20.2.92 δι’ εκχερσώ- 
σεως δασικό χαρακτήρα, κατά την έννοια του Νομού και ως εκ τούτου 
επιβάλλεται η κήρυξή της ως αναδασωτέας, αποφασίζουμε: 

Κηρύσσουμε.αναδασωτέα με σκοπό την επανεγκατάσταση, με φυ¬ 
σική ή τεχνική αναγέννηση, της δασικής βλάστησης που καταστράφηκε 
από εκχέρσωση τη δημόσια δασική έκταση εμβαδού δύο χιλιάδων εί¬ 
κοσι τ.μ. (2.θ2θ τ.μ.) που βρίσκεται στη θέση «Μακρυλόϊ» ή «Μα¬ 
κρυγώ» της περιφέρειας του Δήμου Λουτρακιού - Περαχώρας του Νο¬ 
μού Κορινθίας και προσδιορίζεται από τα στοιχεία Α,Β,Γ,Δ,Ε,Ζ,Α, 
όπως φαίνονται στο συνημμένο διάγραμμα, το οποίο αποτελεί αναπό¬ 
σπαστο μέρος της αποφάσεως αυτής και έχει όρια: 

Ανατολικά: Ιδιοκτησία ίδιου. 

Δυτικά: Δημόσια δασική έκταση. 

Βόρεια: Αγροτική έκταση (ελαιώνας). 

Νότια: Θάλασσα Κορινθιακού Κόλπου. 

Η απόφαση αυτή ισχύει από της κοινοποιήσεώς της αρμοδίως (άρθρο 
41 Ν. 998/79) και προ της δημοσιεύσεώς της στην εφημερίδα της Κυ- 
βερνήσεως (άρθρο 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερυήσεως. 

Κόρινθος, 30 Μαρτίου 1992 

Με εντολή Νομάρχη 
Ο Αναπληρωτής Δ/ντής Δασών 
ΕΛ. ΜΕΛΕΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-477 (2) 

Τροποποίηση του ρυμοτομικού σχεδίου Σουφλίου Ν. Έβρου στα Ο.Τ. 
177, 160, 186 και 313. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 70. 

2. Τις διατάξεις του Α.Ν. 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθ. 1018/71 Ν.δ/γμα (ΦΕΚ 
220/Α) και με την παραγ. 3 του άρθρου 34 του Ν. 1577/85 (ΦΕΚ 
210/Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 70/Α) και ει- 
δικώτερα το άρθρο 1. 

4. Το Γ.Π.Σ. Σουφλίου (ΦΕΚ 164 Δ/3.3.87 και το Π.Δ/γμα 
«έγκριση Πολεοδομικής Μελέτης Σουφλίου» (ΦΕΚ 219Δ/11.3.88). 

5. Την υπ’ αριθ. 53/91 απόφαση του Δημοτικού Συμβουλίου Σου¬ 
φλίου. 


6. Την υπ’ αριθ. 3/27/21.2.92 γνωμοδότηση του ΣΧΟΠ, αποφα¬ 
σίζουμε: 

Άρθρο 1 

Εγκρίνουμε την τροποποίηση του ρυμοτομικού σχεδίου Σουφλίου στα 
Ο.Τ. 177, 168, 186 και 313 όπως φαίνεται στα συνοδευτικά της πα¬ 
ρούσας απόφασης τοπογραφικά διαγράμματα που αποτελούν αναπό¬ 
σπαστο μέρος αυτής και συγκεκριμένα: 

α) Την κατάργηση της παρόδου στο Ο.Τ. 177 επί της οδού Θήνου. 
β) Την δημιουργία παρόδου στο Ο.Τ. 160 στη βόρεια πλευρά του. 
γ) Την μετατόπιση της οικοδ. γραμμής στο Ο.Τ. 160 σε τμήμα της 
νότιας πλευράς του. 

δ) Την κατάργηση της παρόδου στο Ο.Τ. 186. 
ε) Την κατάργηση της παρόδου στο Ο.Τ. 313 επί της οδού Ακροπό- 
λεως. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερ/ήσεως. 

Η ισχύς της αρχίζει από τη δημοσίευσή της. 

Αλεξανδρούπολη, 5 Μαρτίου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

Αριθ. ΟΙΚ. 2781 (3) 

Τροποποίηση του ρυμοτομικού σχεδίου Λουτρακιού - Περαχώρας (Ν. 

Κορινθίας). 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του Ν.Δ/γματος της 17.7.1923 «Περί σχεδίων πό¬ 
λεων κ.λπ.», όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3, 9 και 70. 

2. Τις διατάξεις του Α.Ν. 314/1968 (ΦΕΚ 47/Α), όπως τροποποι¬ 
ήθηκαν και συμπληρώθηκαν με το Ν.Δ/γμα 1018/1971 (ΦΕΚ 
220/Α) και μετηνπαρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του Π.Δ. 183/1986 «έγκριση τροποποιήσεων σχε¬ 
δίων πόλεων και καθορισμός όρων και περιορισμών δόμησης από τους 
Νομάρχες» (ΦΕΚ 70/Α) και ειδικότερα το άρθρο 1. 

4. Τις υπ’ αριθ. 323/1991, 355/1991 και 77/1992 αποφάσεως 
του Δημοτικού Συμβουλίου Λουτρακιού - Περαχώρας. 

5. Την υπ’ αριθ. 3/1992 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος Νομού Κορινθίας αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Λουτρακιού - 
Περαχώρας (Ν. Κορινθίας) στα υπ’ αριθ. 161, 166 και 167 οικοδο¬ 


μικά τετράγωνα ως και η δημιουργία οικοδομικού τετραγώνου με 
αριθμό 167α και πεζοδρόμου, όπως οι ρυθμίσεις αυτές φαίνονται στο 
σχετικό πρωτότυπο διάγραμμα σε κλίμακα 1:500, που έχει θεωρηθεί 
από τον Προϊστάμενο του Τμήματος Πολεοδομίας και Πολεοδομικών 
Εφαρμογών με την υπ’ αριθ. 2781/1992 πράξη του και του οποίου συ¬ 
νοπτικό αντίτυπο δημοσιεύεται με την παρούσα απόφαση. 

Άρθρο 2 

Στο πρόσωπο των οικοπέδων, οικοδομημένων ή μη, των κειμένων 
εντός των υπ’ αριθ. 161 και 166 οικοδομικών τετραγώνων, ως και επί 
των οικοπέδων των κειμένων εντός του δημιουργουμένου με το άρθρο 1 
της παρούσης οικοδομικού τετραγώνου με αριθμό 167α, επιβάλλεται 
προκήπιο πλάτους τεσσάρων (4) μέτρων, όπως φαίνεται στο ίδιο διά¬ 
γραμμα που μνημονεύεται στο άρθρο 1 της παρούσης. 

Άρθρο 3 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 2 Απριλίου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

